22 “Etlang le re botšeng dilo tšeo di tlogo go direga. Re botšeng dilo tšeo di bego di direga pele, gore re di eleletše pelong gomme re tsebe bokamoso ka tšona. Goba re botšeng le dilo tšeo di tlago.+ Go ya ka Ngaka Madeline Levine, go diriša tšhelete go ka fetoga seo go thwego ke kalafo ya go reka yeo e dirago gore batho ba ikwe ba kgotsofetše ka tekanyo e itšego lefaseng leo lapa, setšhaba le kereke di paletšwego ke go ba fa dilo tšeo. O ngwala ka pukung ya The Price of Privilege gore: “Go reka ke tsela e nngwe ya go laola tikologo ya rena. Go re kgontšha go ananya e bile go dira gore moreki a ikwe a na le matla a go reka. Taolo ya mohuta woo ke ya bofora . . . Taolo ya kgonthe e ntšhwa ke dikgwebo tše dikgolo le ba babapatši ba tšona, bao ba lefelelwago gore ba bontšhe gore dithoto tšeo di rekwago di na le matla a itšego a makatšago e bile di šireletša bareki.”